|  |
| --- |
| PATVIRTINTA |
| Klaipėdos miesto savivaldybės |
| tarybos 2015 m. gruodžio 22 d. |
| sprendimu Nr. T2-333 |

**KLAIPĖDOS MIESTO SAVIVALDYBĖS**

**SMULKIOJO IR VIDUTINIO VERSLO PLĖTROS PROGRAMOS (Nr. 04) APRAŠYMAS**

|  |  |
| --- | --- |
| **Biudžetiniai metai** | 2016-ieji metai |
| **Asignavimų valdytojas (-ai), kodas** | Investicijų ir ekonomikos departamentas, 5 |
| **Programos pavadinimas** | **Smulkiojo ir vidutinio verslo plėtros programa** | **Kodas** | **04** |
| **Programos parengimo argumentai** | Programa siekiama skatinti Klaipėdos miesto gyventojų, ypač jaunimo, verslumą, sudarant palankias sąlygas pradėti ir vykdyti veiklą naujai įsisteigusioms, inovatyvioms smulkiojo ir vidutinio verslo (SVV) įmonėms, skatinant privačiojo ir viešojo sektoriaus bendradarbiavimą, pritraukti į Klaipėdos miestą šalies ir užsienio investicijas organizuojant Klaipėdos miesto projektų pristatymus potencialiems investuotojams, skleidžiant informaciją apie verslo sąlygas ir galimybes Klaipėdoje.Šia programa įgyvendinamos savarankiškosios savivaldybės funkcijos – dalyvavimas sprendžiant gyventojų užimtumo, kvalifikacijos įgijimo ir perkvalifikavimo klausimus, sąlygų verslo ir turizmo plėtrai sudarymas, Kūrybinių industrijų skatinimo ir plėtros strategijos, Lietuvos inovacijų 2010–2020 metų strategijos |
| **Ilgalaikis prioritetas (pagal 2013–2020 KSP)** | Miesto konkurencingumo didinimas | **Kodas** | **III** |
| **Šia programa įgyvendinamas savivaldybės strateginis tikslas** | Didinti miesto konkurencingumą, kryptingai vystant infrastruktūrą ir sudarant palankias sąlygas verslui | Kodas | **01** |
| **Programos tikslas** | Skatinti Klaipėdos miesto gyventojų verslumą  | Kodas | **01** |
| **Tikslo įgyvendinimo aprašymas:** Verslumas ir smulkiosios ir vidutinės įmonės yra visuotinai pripažįstami ekonominės ir socialinės plėtros varikliu, o jų plėtra – būtina užimtumo ir konkurencingumo augimo prielaida. SVV plėtra yra vienas iš prioritetinių Europos Sąjungos ir Lietuvos politikos tikslų. Įgyvendinant iškeltą tikslą, yra vykdomas toliau nurodytas uždavinys.**01 uždavinys. Kurti kokybišką ir efektyvią paramos smulkiajam ir vidutiniam verslui sistemą.** *Smulkiojo ir vidutinio verslo rėmimo projektų vykdymas.* Siekiant įgyvendinti Klaipėdos miesto savivaldybės 2013–2020 m. strateginio plėtros plano priemones, skirtas verslo aplinkai mieste gerinti, planuojama vykdyti įvairius SVV rėmimo projektus.Bus skleidžiamos verslumo idėjos tarp mokinių, studentų ir jaunimo: planuojama įgyvendinti projektą, skirtą padėti jauniems žmonėms įgyti teorinių ir praktinių žinių verslo kūrimo ir plėtojimo srityse. Juo siekiama ugdyti įgūdžius savo jėgomis kurti produktus ar paslaugas bei juos realizuoti rinkoje. Planuojama surengti atvirą mokymų ciklą jaunimui, kurio metu verslininkai ir ekspertai galėtų dalytis žiniomis ir patirtimi. Siekiant periodiškai vykdyti Klaipėdos miesto verslo aplinkos tyrimus, numatoma nuolat rinkti duomenis apie įvairius rodiklius, formuoti verslo stebėsenos sistemą ir skelbti duomenis interneto svetainėje www.investinklaipeda.com. 2014 m. duris atvėrė kūrybinis inkubatorius Kultūros fabrikas, 2016 m. bus tęsiama savivaldybės tarybos patvirtinta Kūrybinio inkubatoriaus Kultūros fabriko 2014–2016 metų veiklos programa, kuria siekiama sutelkti įvairių rūšių meno kūrėjus, jų grupes ir su menu susijusius verslus plėtojančius verslininkus vienoje vietoje (mišrius naujos kartos inkubatorius), sudaryti palankias sąlygas steigti SVV subjektus, juos plėsti, didinti jų gyvybingumą, skatinti bendruomenę akyviau dalyvauti kultūriniame gyvenime. **Kūrybinėms industrijoms Lietuvoje priskirtinos šios veiklos**: amatai, architektūra, dizainas, kinas ir videomenas, leidyba, vaizduojamasis, taikomasis menas, muzika, programinė įranga ir kompiuterinės paslaugos, radijo ir televizijos programų kūrimas ir transliacija, reklama, scenos menai ir kitos sritys, kuriose jungiasi kultūros ir ūkinės veiklos aspektai |
| **01 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai |
| 2015 (faktas) | 2016  | 2017  | 2018  |
| Verslumo lygis (veikiančių SVV subjektų skaičius, tenkantis tūkstančiui gyventojų), vnt. | Investicijų ir ekonomikos departamentas | 31 | 32 | 33 | 34 |
| Išduotų individualios veiklos verslo liudijimų skaičius per metus, vnt. | Investicijų ir ekonomikos departamentas | 2450 | 2400 | 2400 | 2400 |
| **Programos tikslas** | Traukti į Klaipėdos miestą vietos ir užsienio investicijas | **Kodas** | **02** |
| **Tikslo įgyvendinimo aprašymas:**Didėjant konkurencijai dėl investicijų pritraukimo, formuojant palankią nuomonę apie Klaipėdos miestą tiek viešajame, tiek verslo sektoriuose užsienyje, labai svarbu, kad Klaipėda taptų patraukli ir kuo plačiau žinoma, tam padėtų tinkamai suformuotas ir pateiktas miesto įvaizdis. Investicijų pritraukimas reiškia didžiulį stimulą miesto ekonominei plėtrai, nes su jomis ateina kapitalas, kuriamos naujos darbo vietos, diegiamos šiuolaikinės technologijos ir pan. Todėl būtina užtikrinti informacijos apie verslo, socialinę ekonominę aplinką, galimus investicinius objektus bei potencialius partnerius Klaipėdos mieste teikimą potencialiems investuotojams.**01 uždavinys. Formuoti verslui ir investicijoms patrauklų miesto įvaizdį.** *Miesto rinkodaros priemonių vykdymas.* Nuo 2012 m. Klaipėdos miesto savivaldybė yra asociacijos „Klaipėdos regionas“ narė. Pagrindiniai šios asociacijos tikslai yra plėtoti ir skatinti tarptautinius Klaipėdos regiono bendradarbiavimo ryšius su kaimyninių ir kitų šalių regionais, aktyviai dalyvauti tarptautiniuose projektuose, programose ir tarpregioninio bendradarbiavimo organizacijų veiklose, sutelkti savivaldybių narių pastangas turizmo srityje, siekiant padidinti Klaipėdos regiono turistų skaičių, formuojant bendrą turistinio regiono įvaizdį ir didinant konkurencingumą šalies ir tarptautiniu mastu, kuriant Klaipėdos regiono turizmo rinkodaros strategiją, koordinuojant bendras savivaldybių veiklas. Siekdama minėtų tikslų, asociacija kartu su VĮ Lietuvos oro uostais nuo 2014 m. pradėjo įgyvendinti projektą „Klaipėdos regiono pasiekiamumo didinimas“, kurio svarbiausias tikslas – Klaipėdos regiono pasiekiamumo per regiono oro uostą didinimas. Norima rinkodaros veiklomis paskatinti naujų skrydžių krypčių, užtikrinančių geresnį regiono pasiekiamumą, atsiradimą Klaipėdos regiono tarptautiniame oro uoste. Planuojama, kad jau 2016 m. bus atidarytos dvi naujos skrydžio kryptys (Palanga–Londonas–Palanga; Palanga–Varšuva–Palanga).Siekiant įgyvendinti Klaipėdos miesto savivaldybės 2013–2020 m. strateginio plėtros plano 3.1.4 uždavinį „Skatinti investicijų pritraukimą“, planuojama parengti Klaipėdos miesto ekonominės plėtros strategiją. Strategiją sudarys Klaipėdos miesto tarptautinio konkurencingumo analizė, vizija, vystymosi scenarijus, veiksmų planas, organizacinės struktūros siūlymai ir priemonės, reikalingos strategiją įgyvendinti, rezultatų vertinimo kriterijai ir stebėsenos tvarka. Rengiant strategiją, bus bendradarbiaujama su partneriais – Klaipėdos valstybinio jūrų uosto direkcija, Klaipėdos LEZ valdymo bendrove, Klaipėdos pramonininkų asociacija, Klaipėdos pramonės, prekybos ir amatų rūmais |
| **02 tikslo rezultato vertinimo kriterijai** |
| Kriterijaus pavadinimas, mato vnt. | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metai |
| 2014(faktas) | 2016 | 2017 | 2018 |
| Tiesioginių užsienio investicijų metinis pokytis, proc. | Investicijų ir ekonomikos departamentas | -11↓ | 5 | 6 | 7 |
| Tiesioginės užsienio investicijos, tenkančios vienam gyventojui, Eur | Investicijų ir ekonomikos departamentas | 4046 | 4100 | 4100 | 4200 |
| **Galimi programos vykdymo ir finansavimo variantai:**Klaipėdos miesto savivaldybės biudžetas, Europos Sąjungos paramos lėšos, paskolos lėšos |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**3.1.1 uždavinys. Skatinti verslumą.3.1.2 uždavinys. Sudaryti sąlygas pramonės ir kitų verslų plėtrai.3.1.3 uždavinys. Plėtoti savivaldos, mokslo ir verslo subjektų partnerystę.3.1.4 uždavinys. Skatinti investicijų pritraukimą |
| **Susiję Lietuvos Respublikos ir savivaldybės teisės aktai:**Lietuvos Respublikos vietos savivaldos įstatymas, Lietuvos Respublikos smulkaus ir vidutinio verslo įstatymo pakeitimo įstatymas, Lietuvos Respublikos valstybės pagalbos ūkio subjektams kontrolės įstatymas, Klaipėdos miesto savivaldybės tarybos 2013 m. lapkričio 28 d. sprendimas Nr. T2-288 „Dėl Kūrybinio inkubatoriaus Kultūros fabriko 2014–2016 metų veiklos programos patvirtinimo“,Klaipėdos miesto savivaldybės 2013–2020 m. strateginis plėtros planas, Lietuvos inovacijų 2010–2020 metų strategija, 2014–2020 metų Europos Sąjungos fondų investicijų veiksmų programa, Investicijų skatinimo ir pramonės plėtros 2014–2020 metų programa, Klaipėdos miesto savivaldybės tarybos 2015 m. gegužės 28 d. sprendimas Nr. T2-108 „Dėl Valstybinės žemės nuomos mokesčio lengvatų teikimo tvarkos aprašo patvirtinimo“, Klaipėdos miesto savivaldybės tarybos 2010 m. liepos 29 d. sprendimas Nr. T2-200 „Dėl nekilnojamojo turto mokesčio lengvatų Klaipėdos miesto istorinėse dalyse teikimo“ (pakeistas 2014 m. rugsėjo 15 d. sprendimu Nr. T2-191), Klaipėdos miesto savivaldybės tarybos 2015 m. balandžio 14 d. sprendimas T2-63 „Dėl Klaipėdos miesto 2014–2020 metų integruotų investicijų programos projektų“ (pakeistas 2015-07-10 sprendimu T2-146) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_